Video: Menings verskil oor katte op sy motorfietsSkermgreep uit die video Enigiemand wat al ooit ŉ troeteldier gehad het, weet dat hulle in staat is tot onvoorwaardelike liefde. Wanneer ons hartseer of depressief is, dan kan ŉ nat snoet of ŉ poot op jou been jou sommer dadelik laat beter voel. ŉ Video van ŉ man met twee katte op sy motorfiets het onlangs opslae gemaak op sosiale media. Dit word egter as baie gevaarlik beskryf vir die diere. Aarun Gowda het die video op Twitter gedeel en dit is glo in Bangalore in Indië verfilm. In die kort video ry die man op ŉ motorfiets met ŉ rugsak. ŉ Kat lê op die rugsak. Soos wat die videograaf vorentoe ry, kan mens sien dat daar nog ŉ kat op die brandstoftenk sit. Albei diere kom baie rustig voor en hulle lyk ontspanne. “Ek het hierdie ou vandag in Outer Ringweg gesien,” lui die beskrywing by die video, wat reeds meer as 150 000 keer gekyk is. “Ek wil hê my katte moet só leef!” skryf een kyker. “Dis oulik, maar dit maak my baie angstig vir die katte in wettelose verkeer!” skryf nog iemand. “Ek kan glad nie hierna kyk sonder om uiters angstig te voel vir die katte nie. Sommige mense verdien nie om troeteldiere te hê nie,” skryf ŉ derde persoon. “Dit is só oulik!” is nog iemand se mening. “Die Katman van Bangalore!” Found this guy in ORR today! @peakbengaluru pic.twitter.com/BIDtBTFRdx — Aarun Gowda (@alwAYzgAMe420) January 14, 2023